ระเบียบคณะกรรมการกองทุนสงเคราะห์ลูกจ้างว่าด้วยการรับเงิน การจ่ายเงินและการเก็บรักษาเงินกองทุนสงเคราะห์ลูกจ้างพ.ศ. 2542----------------------------------------- โดยที่มาตรา 129 วรรคสาม (3) แห่งพระราชบัญญัติคุ้มครองแรงงาน พ.ศ. 2541 บัญญัติให้คณะกรรมการกองทุนสงเคราะห์ลูกจ้างมีอํานาจหน้าที่วางระเบียบเกี่ยวกับการรับเงิน การจ่ายเงิน และการเก็บรักษาเงินกองทุนสงเคราะห์ลูกจ้าง คณะกรรมการกองทุนสงเคราะห์ลูกจ้าง โดยความเห็นชอบของรัฐมนตรีว่าการกระทรวงแรงงานและสวัสดิการสังคมจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการกองทุนสงเคราะห์ลูกจ้างว่าด้วยการรับเงิน การจ่ายเงิน และการเก็บรักษาเงินกองทุนสงเคราะห์ลูกจ้าง พ.ศ. 2542"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ วิธีปฏิบัติอื่นใดนอกเหนือจากที่กําหนดไว้แล้วในระเบียบนี้ ให้ปฏิบัติตามระเบียบที่กระทรวงการคลังกําหนดโดยอนุโลมข้อ ๔ ในระเบียบนี้ "กองทุน" หมายความว่า กองทุนสงเคราะห์ลูกจ้าง "คณะกรรมการ" หมายความว่า คณะกรรมการกองทุนสงเคราะห์ลูกจ้าง "อธิบดี" หมายความว่า อธิบดีกรมสวัสดิการและคุ้มครองแรงงานข้อ ๕ ให้อธิบดีกรมสวัสดิการและคุ้มครองแรงงานรักษาการตามระเบียบนี้หมวด ๑ การรับเงิน-----------------------------------------ข้อ ๖ ให้กองทุนรับเงินได้โดยวิธีการอย่างใดอย่างหนึ่งดังต่อไปนี้ (1) เงินสด เช็ค ตั๋วแลกเงิน หรือธนาณัติ (2) โดยวิธีการอื่นตามที่อธิบดีกําหนดข้อ ๗ เช็คที่จะรับทุกกรณีต้องมีลักษณะและเงื่อนไขดังต่อไปนี้ (1) มิใช่เช็คโอนสลักหลัง (2) มีรายการครบถ้วนตามมาตรา 988 แห่งประมวลกฎหมายเพ่งและพาณิชย์ (3) วันที่ออกเช็คจะต้องเป็นวันที่นําเช็คนั้นมาชําระหรือเป็นเช็คที่ลงวันที่ก่อนวันชําระไม่เกินเจ็ดวัน และมิใช่เช็คที่ลงวันที่ล่วงหน้า (4) เป็นเช็คขีดคร่อม สั่งจ่ายเงินแก่ "กองทุนสงเคราะห์ลูกจ้าง" และขีดฆ่าคําว่า "ผู้ถือ" ออกข้อ ๘ การรับเช็คเพื่อชําระค่าปรับตามมาตรา 159 และการรับเช็คเพื่อชดใช้คืนตามมาตรา 135 แห่งพระราชบัญญัติคุ้มครองแรงงาน พ.ศ. 2541 ต้องเป็นเช็คที่ธนาคารเซ็นสั่งจ่ายให้กองทุนข้อ ๙ ให้กองทุนออกใบเสร็จรับเงินให้แก่ผู้ชําระเงินทุกครั้ง เว้นแต่รายรับซึ่งตามลักษณะไม่อยู่ในสภาพที่จะออกใบเสร็จรับเงินได้ก็ให้ใช้หลักฐานการรับเงินแทน ใบเสร็จรับเงินให้เป็นไปตามแบบท้ายระเบียบนี้ และให้มีสําเนาสองฉบับเพื่อส่งสํานักงานกองทุนสงเคราะห์ลูกจ้างหนึ่งฉบับ และติดไว้กับเล่มหนึ่งฉบับข้อ ๑๐ เงินที่กองทุนได้รับ ให้สํานักงานกองทุนสงเคราะห์ลูกจ้างหรือสํานักงานสวัสดิการและคุ้มครองแรงงานจังหวัดนําส่งเข้าบัญชี "กองทุนสงเคราะห์ลูกจ้าง บัญชีกระแสรายวัน 1" ภายในวันที่ได้รับเงินหรืออย่างช้าภายในวันทําการถัดไปหมวด ๒ การจ่ายเงิน---------------------------------------ข้อ ๑๑ การจ่ายเงินจากกองทุนให้จ่ายในกรณีดังต่อไปนี้ (1) จ่ายเป็นเงินสงเคราะห์ตามระเบียบที่คณะกรรมการกําหนด (2) จ่ายเป็นค่าใช้จ่ายในการบริหารกองทุน (3) จ่ายเป็นเงินลงทุนเพื่อการจัดหาผลประโยชน์ของกองทุนตามระเบียบที่คณะกรรมการกําหนด การจ่ายเงินตามข้อ 11 (1) (2) และ (3) ในส่วนกลางให้จ่ายจากบัญชี "กองทุนสงเคราะห์ลูกจ้าง บัญชีกระแสรายวัน 2" และการจ่ายเงินตามข้อ 11 (1) และ (2) ในส่วนภูมิภาคให้จ่ายจากบัญชี "กองทุนสงเคราะห์ลูกจ้างจังหวัด.......บัญชีกระแสรายวัน" โดยผู้มีอํานาจอนุมัติการจ่ายเงินตามข้อ 12 แล้วแต่กรณีข้อ ๑๒ ให้บุคคลต่อไปนี้ เป็นผู้มีอํานาจอนุมัติการจ่ายเงิน (1) การจ่ายเงินสงเคราะห์ตามข้อ 11 (1) หรือการจ่ายเงินค่าใช้จ่ายในการบริหารกองทุนตามข้อ 11 (2) สําหรับส่วนกลางให้เป็นอํานาจของอธิบดีหรือผู้ซึ่งอธิบดีมอบหมาย สําหรับส่วนภูมิภาคให้เป็นอํานาจของผู้ว่าราชการจังหวัดหรือผู้ซึ่งผู้ว่าราชการจังหวัดมอบหมาย (2) การจ่ายเงินลงทุนเพื่อจัดหาผลประโยชน์ของกองทุนตามข้อ 11 (3) ให้เป็นอํานาจของอธิบดีหรือผู้ซึ่งอธิบดีมอบหมายข้อ ๑๓ วิธีการจ่ายเงินให้จ่ายได้โดยวิธีการอย่างใดอย่างหนึ่งดังต่อไปนี้ (1) เช็ค หรือตั๋วแลกเงิน (2) โดยวิธีการอื่นตามที่อธิบดีกําหนดข้อ ๑๔ การเขียนเช็คสั่งจ่าย ให้เขียนเช็คสั่งจ่ายในนามเจ้าหนี้หรือผู้มีสิทธิรับเงิน และขีดฆ่าคําว่า "ผู้ถือ" ออกข้อ ๑๕ การจ่ายเงินตามข้อ 11 (1) ให้ใช้ใบรับเงินท้ายแบบคําขอซึ่งผู้รับเงินลงชื่อรับเงินแล้วเป็นหลักฐานการจ่าย และให้เก็บหลักฐานดังกล่าวไว้เพื่อประโยชน์ในการตรวจสอบข้อ ๑๖ ให้สํานักงานกองทุนสงเคราะห์ลูกจ้างจัดทําประมาณการรายจ่ายเพื่อเป็นค่าใช้จ่ายในการบริหารงานของกองทุนเสนอคณะกรรมการพิจารณาเห็นชอบในแต่ละปี และให้จัดสรรเงินกองทุนไม่เกินร้อยละสิบของดอกผลของกองทุนต่อปีเพื่อเป็นค่าใช้จ่ายในการบริหารงานของกองทุน โดยให้ใช้จ่ายเฉพาะรายจ่ายในลักษณะหมวดรายจ่ายดังต่อไปนี้ (1) ค่าจ้างชั่วคราว (2) ค่าตอบแทนใช้สอยและวัสดุ (3) ค่าสาธารณูปโภค (4) ค่าครุภัณฑ์ ที่ดิน และสิ่งก่อสร้าง (5) รายจ่ายอื่นตามที่คณะกรรมการเห็นชอบหมวด ๓ การเก็บรักษาเงิน-------------------------------------ข้อ ๑๗ ให้สํานักงานกองทุนสงเคราะห์ลูกจ้างเปิดบัญชีเงินฝากไว้กับธนาคารแห่งละ 3 บัญชี คือ (1) บัญชีเงินฝากกระแสรายวัน โดยใช้ชื่อบัญชีว่า "กองทุนสงเคราะห์ลูกจ้าง บัญชีกระแสรายวัน 1" เพื่อการโอนเงินเข้าบัญชี "กองทุนสงเคราะห์ลูกจ้าง บัญชีออมทรัพย์" เท่านั้น (2) บัญชีเงินฝากออมทรัพย์ โดยใช้ชื่อบัญชีว่า "กองทุนสงเคราะห์ลูกจ้าง บัญชีออมทรัพย์" เพื่อการโอนเงินเข้าบัญชีเงินฝากกระแสรายวัน "กองทุนสงเคราะห์ลูกจ้างบัญชีกระแสรายวัน 2" เท่านั้น (3) บัญชีเงินฝากกระแสรายวัน โดยใช้ชื่อบัญชีว่า "กองทุนสงเคราะห์ลูกจ้าง บัญชีกระแสรายวัน 2" เพื่อจ่ายตามข้อ 11(1) (2) และ (3) หรือเพื่อการโอนเงินเข้าบัญชี "กองทุนสงเคราะห์ลูกจ้างจังหวัด.... บัญชีออมทรัพย์" เท่านั้นข้อ ๑๘ ให้สํานักงานสวัสดิการและคุ้มครองแรงงานจังหวัดเปิดบัญชีเงินฝากไว้กับธนาคารแห่งละ 2 บัญชี คือ (1) บัญชีเงินฝากออกทรัพย์ โดยใช้ชื่อบัญชีว่า "กองทุนสงเคราะห์ลูกจ้างจังหวัด บัญชีออมทรัพย์" เพื่อการโอนเงินเข้าบัญชีเงินฝากกระแสรายวัน "กองทุนสงเคราะห์ลูกจ้างจังหวัด... บัญชีกระแสรายวัน" เท่านั้น (2) บัญชีเงินฝากกระแสรายวัน โดยใช้ชื่อบัญชีว่า "กองทุนสงเคราะห์ ลูกจ้างจังหวัด..... บัญชีกระแสรายวัน" เพื่อจ่ายตามข้อ 11 (1) และ (2) เท่านั้นข้อ ๑๙ บรรดาเงินรายรับทั้งปวงของทั้งในส่วนกลางและส่วนภูมิภาคให้นําส่งเข้าบัญชี "กองทุนสงเคราะห์ลูกจ้าง บัญชีกระแสรายวัน 1" จะหักไว้เพื่อการใดมิได้ข้อ ๒๐ บัญชี "กองทุนสงเคราะห์ลูกจ้างจังหวัด... บัญชีออมทรัพย์" ให้มีวงเงินตามที่อธิบดีกําหนด การโอนเงินเข้าบัญชีดังกล่าวต้องได้รับอนุมัติจากอธิบดีหรือผู้ซึ่งอธิบดีมอบหมายข้อ ๒๑ การโอนเงินจากบัญชี "กองทุนสงเคราะห์ลูกจ้าง บัญชีกระแสรายวัน 1" ไปยังบัญชี "กองทุนสงเคราะห์ลูกจ้าง บัญชีออมทรัพย์" ต้องได้รับอนุมัติจากอธิบดีหรือผู้ซึ่งอธิบดีมอบหมายข้อ ๒๒ การสั่งจ่ายเงินจากบัญชี "กองทุนสงเคราะห์ลูกจ้าง บัญชีกระแสรายวัน 2" ให้มีผู้ลงลายมือชื่อในเช็คร่วมกันสองคน ซึ่งต้องเป็นข้าราชการพลเรือนไม่ต่ํากว่าระดับ 8 ที่อธิบดีมอบหมาย และข้าราชการพลเรือนไม่ต่ํากว่าระดับ 6 ในสํานักงานกองทุนสงเคราะห์ลูกจ้างข้อ ๒๓ การสั่งจ่ายเงินจากบัญชี "กองทุนสงเคราะห์ลูกจ้างจังหวัด.......บัญชีกระแสรายวัน" ให้มีผู้ลงลายมือชื่อในเช็คร่วมกันสองคน ซึ่งต้องเป็นข้าราชการพลเรือนไม่ต่ํากว่าระดับ 6 ที่อธิบดีมอบหมาย และข้าราชการพลเรือนไม่ต่ํากว่าระดับ 5 ในสํานักงานสวัสดิการและคุ้มครองแรงงานจังหวัดข้อ ๒๔ เงินกองทุนที่ได้รับไว้ตามพระราชบัญญัติคุ้มครองแรงงาน พ.ศ. 2541 ก่อนระเบียบนี้ใช้บังคับ ให้โอนเข้าบัญชี "กองทุนสงเคราะห์ลูกจ้าง บัญชีกระแสรายวัน 1" ภายในสามสิบวันนับแต่วันที่ระเบียบนี้ใช้บังคับหมวด ๔ การบัญชี--------------------------------------ข้อ ๒๕ ระบบบัญชีของกองทุนให้ปฏิบัติตามระบบบัญชีคู่ตามที่ได้รับความเห็นชอบจากกระทรวงการคลังข้อ ๒๖ ให้สํานักงานกองทุนสงเคราะห์ลูกจ้างจัดทํารายงานการรับจ่ายเงินกองทุนประจําเดือนเสนอคณะกรรมการเพื่อทราบภายในวันที่ยี่สิบของเดือนถัดไปข้อ ๒๗ การปิดบัญชีให้กระทําปีละครั้งตามปีปฏิทิน และจัดทํางบการเงินพร้อมรายละเอียดส่งสํานักงานตรวจเงินแผ่นดินตรวจสอบภายในหนึ่งร้อยยี่สิบวันนับแต่วันสิ้นปีปฏิทินข้อ ๒๘ ให้คณะกรรมการเสนองบการเงินซึ่งสํานักงานตรวจเงินแผ่นดินตรวจสอบรับรองแล้วต่อรัฐมนตรีว่าการกระทรวงแรงงานและสวัสดิการสังคม และให้รัฐมนตรีเสนอต่อคณะรัฐมนตรีเพื่อทราบและให้ประกาศในราชกิจจานุเบกษาข้อ ๒๙ ให้หน่วยงานตรวจสอบภายในของกรมสวัสดิการและคุ้มครองแรงงานตรวจสอบเกี่ยวกับการดําเนินงาน การเงิน การบัญชี การพัสดุ แล้วรายงานผลการตรวจสอบให้คณะกรรมการทราบอย่างน้อยปีละครั้งข้อ ๓๐ นายจ้างรายใดเป็นบุคคลล้มละลาย หรือได้จดทะเบียนเลิกกิจการหรือมิได้ประกอบกิจการโดยมิได้จดทะเบียนเลิกกิจการ หรือถูกถอนทะเบียนการประกอบกิจการและไม่อยู่ในฐานะที่จะชําระหนี้ได้ หรือในกรณีหนี้นั้นขาดอายุความในการใช้สิทธิเรียกร้อง ให้จําหน่ายออกจากบัญชีเป็นหนี้สูญ โดยให้กรมสวัสดิการและคุ้มครองแรงงานขออนุมัติจากคณะกรรมการและขอทําความตกลงกับกระทรวงการคลังเป็นรายๆ ไปผู้มีอํานาจลงนาม - ประกาศ ณ วันที่ 14 ธันวาคม พ.ศ. 2542 ประสงค์ รณะนันทน์ ปลัดกระทรวงแรงงานและสวัสดิการสังคม ประธานกรรมการกองทุนสงเคราะห์ลูกจ้าง